সঞ্জয় খান
সঞ্জয় খান (জন্ম: আব্বাস খান; ৩ জানুয়ারি ১৯৪১) হলেন ভারতীয় চলচ্চিত্রের অভিনেতা, প্রযোজক, পরিচালক যিনি হিন্দি সিনেমা ও টেলিভিশনে তাঁর কাজের জন্য পরিচিত। ১৯৬৪ সালে চেতন আনন্দ পরিচালিত হকিকত ছবিতে প্রথম একটি ছোট্ট রোলে অভিনয় করেন সঞ্জয় খান। একই বছর তিনি দোস্তি চলচ্চিত্রে অভিনয় করেন, যা সেবছর শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার পেয়েছিল। সঞ্জয় খান একের পর এক চলচ্চিত্রে অভিনয় করেন, যেমন 'দস লাখ, 'এক ফুল দো মালি, 'ইনটাকাম, 'ধুন্দ, 'মেলা' (১৯৭১) 'উপাসনা' (১৯৭১), 'মেলা, (১৯৭১) এবং 'নাগিন, (১৯৭৬)। পরে তিনি তাঁর বড় ভাই ফিরোজ খানের সাথে অভিনয় করেছিলেন, 'চন্দী সোনা, (১৯৭৭) এবং 'আব্দুল্লাহ, (১৯৮০) এর সাথে প্রযোজক ও পরিচালক হন। ১৯৯০ সালে তিনি বিখ্যাত ঐতিহাসিক ধারাবাহিক দ্য সোয়ার্ড অফ টিপু সুলতানে সুলতানের ভুমিকায় অভিনয় করেন এবং পরিচালনা করেন।